CELEX: 32015R1116
Language: lt
Date: 2015-07-09 00:00:00
Title: 2015 m. liepos 9 d. Komisijos įgyvendinimo reglamentas (ES) 2015/1116, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinamos pagrindinės medžiagos lecitinai ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

10.7.2015   
            
            
               LT
            
            
               Europos Sąjungos oficialusis leidinys
            
            
               L 182/26
            
         KOMISIJOS ĮGYVENDINIMO REGLAMENTAS (ES) 2015/1116
   2015 m. liepos 9 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinamos pagrindinės medžiagos lecitinai ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
   kadangi:
   
               (1)
            
            
               remiantis Reglamento (EB) Nr. 1107/2009 23 straipsnio 3 dalimi, 2013 m. lapkričio 18 d. Komisija gavo Institute Technique de l'Agriculture Biologique (ITAB) prašymą lecitinus patvirtinti kaip pagrindines medžiagas. Kartu su paraiška pateikta informacija, kurios reikalaujama pagal 23 straipsnio 3 dalies antrą pastraipą;
            
         
               (2)
            
            
               Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2014 m. rugpjūčio 28 d. Tarnyba pateikė Komisijai techninę ataskaitą dėl susijusios medžiagos (2). 2015 m. sausio 27 d. Komisija pristatė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui ir 2015 m. gegužės 29 d. pateikė juos šio komiteto posėdyje.
            
         
               (3)
            
            
               pareiškėjo pateikti dokumentai rodo, kad lecitinai atitinka maisto produktų, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus. Be to, pagrindinis jų naudojimo tikslas nėra augalų apsauga, tačiau vis dėlto yra naudingi juos naudojant augalų apsaugos produktuose, kuriuos sudaro šios medžiagos ir vanduo. Todėl jie turi būti laikomi pagrindinėmis medžiagomis;
            
         
               (4)
            
            
               atlikus tyrimus nustatyta, kad lecitinai gali būti laikomi iš esmės atitinkančiais reikalavimus, nustatytus Reglamento (EB) Nr. 1107/2009 23 straipsnyje, visų pirma dėl naudojimo paskirčių, kurios buvo ištirtos ir išsamiai pateiktos Komisijos peržiūros ataskaitoje. Todėl tikslinga lecitinus patvirtinti kaip pagrindines medžiagas;
            
         
               (5)
            
            
               tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;
            
         
               (6)
            
            
               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Pagrindinių medžiagų patvirtinimas
   I priede nurodytos medžiagos lecitinai patvirtinami kaip pagrindinės medžiagos pagal tame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedo C dalis iš dalies keičiama pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 9 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  Konsultacijų su valstybėmis narėmis ir EFSA dėl paraiškos patvirtinti pagrindinių medžiagų lecitinų kaip fungicidų naudojimą augalų apsaugoje – vynuogynuose, vaismedžiams, daržovėms ir dekoratyviniams augalams – rezultatai. EFSA lėšomis paskelbta leidinyje 2014:EN- 643, p. 34 ir toliau.
   
      (3)  http://ec.europa.eu/sanco_pesticides/public/?event=homepage.
   
      (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).
   
      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      I PRIEDAS
      
                  Įprastas pavadinimas,identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Konkrečios nuostatos
               
            
                  Lecitinai
                  CAS Nr. 8002-43-5
                  CIPAC Nr. nepriskirtas
                  Einecs Nr.
                  232-307-2
               
               
                  Nepriskirtas
               
               
                  Kaip aprašyta Reglamento (ES) Nr. 231/2012 priede.
               
               
                  2015 m. liepos 1 d.
               
               
                  Leidžiama naudoti tik kaip pagrindinę medžiagą, kuri yra fungicidas.
                  Lecitinai naudojami laikantis konkrečių sąlygų, įtrauktų į lecitinų peržiūros ataskaitos (SANCO/12798/2014) išvadas, ypač įtrauktų į jos I ir II priedėlius.
               
            
         (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedo C dalis papildoma šiuo įrašu:
      
         
                     Numeris
                  
                  
                     Įprastas pavadinimas,identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Konkrečios nuostatos
                  
               
                     „6
                  
                  
                     Lecitinai
                     CAS Nr. 8002-43-5
                     CIPAC Nr. nepriskirtas
                     Einecs
                     Nr. 232-307-2
                  
                  
                     Nepriskirtas
                  
                  
                     Kaip aprašyta Reglamento (ES) Nr. 231/2012 priede.
                  
                  
                     2015 m. liepos 1 d.
                  
                  
                     Leidžiama naudoti tik kaip pagrindinę medžiagą, kuri yra fungicidas.
                     Lecitinai naudojami laikantis konkrečių sąlygų, įtrauktų į lecitinų peržiūros ataskaitos (SANCO/12798/2014) išvadas, ypač įtrauktų į jos I ir II priedėlius.“
                  
               
      
         (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.